**PETRŽALKA**

Projekt rieši pochopenie kvalít sídliska Petržalka - prefabrikovaného mesta v meste pre 120 tisíc obyvateľov, ktoré zostalo v stave trvalého provizória. Enkláva prevziata prírodou, v súčasnosti vystavená nekontrolovanému developmentu.

Mapovanie procesov generovaných na základe potrieb mesta. Projekt je reakciou na nedostavanú centrálnu os sídliska. Tri lokálne centrá doplňujú jestvujúcu zástavbu a svojím rozpätím definujú štruktúru mesta na jeho okrajoch.

Návrh, či už na úrovni urbanizmu alebo jednotlivých stavieb, je stratégiou, overením limitov. Definuje kompozíciu výstavby, plošné kapacity, rozmanitosť mierok a podobu prostredia.

**SÍDLISKO - PRODUKTÍVNE DEDIČSTVO**

Vybudovaná ako manifesto s futuristickou siluetou, súčasťou projektu Petržalky bolo už zakomponovanie kritiky modernistického plánovania. Nové sídlisko je precíznou kalkuláciou potrieb obyvateľov pri pochopení genia loci miesta.

Podporením priepustnosti verejného priestoru pre pasívnu a aktívnu mobilitu, novo navrhované štruktúry sú svojím systémom otvorené pre všetky druhy ekonomík. Skelety sú prispôsobiteľné pre bývanie, vybavenosť i prácu, reagujúce na dobový dopyt.

Návrh je úvahou, ako pristupovať s rešpektom k modernistickému dedičstvu prostredníctvom pochopenia jeho kvalít. Syntézou; objavovaním už nastavených podmienok v území; hľadaním primeranej odpovede bez nutného búrania alebo konzervácie. Je pokračovaním konceptu, riešením, ako byť produktívnym.

**CENTRÁLNA OS - MESTSKÁ DŽUNGĽA**

Stredoveké rostlé centrum, znásobené. Sídlo ako ostrov v zeleni. Vrstvenie prístupov, modernistický sen. Stavanie na rozmanitosti impulzov prítomných v jestvujúcej štruktúre. Návrh zachováva ideálne podmienky, v ktorých je umiestnený.

Je ukážkou schopnosti prírody prevziať mesto v ruine. Historické stopy v krajine definujú priepustnosť územím a budovami. Miesta pre modro-zelenú infraštruktúru prinášajú všetkých obyvateľov: faunu, flóru, ľudí; k vzájomnej blízkosti, aby sa potom rozvoľnili v krajine.

Ekoton je prahom environmentálnych charakteristík, je priestorom najväčšej biodiverzity a prírodných procesov. Vrstvením postaveného a prírodného vytvára džungľu, v ktorej obyvatelia zažívajú zrnitosť, blízkosť, odľahlosť.

**KOMPOZÍCIA - MOTIVÁCIA**

Mixed-use programom, návrh intenzifikuje tri lokálne centrá na centrálnej osi. Metódou injektáže doplňuje jestvujúce štruktúry v priečnych a pozdĺžnych smeroch. Stavia vedľa seba výškové budovy, nízkopodlažné štruktúry s vysokou hustotou a odľahčené konzoly k prírodným obydliam.

Návrh je podnetom k stretávaniu generácií, vytvára dostupný rámec pre súčasné potreby, je úvahou o adekvátnosti.